b'\n_START_ARTICLE_\nComuna Ve\xc8\x9bel, Hunedoara\n_START_SECTION_\nA\xc8\x99ezare\n_START_PARAGRAPH_\nTeritoriul comunei Ve\xc8\x9bel are o suprafa\xc8\x9b\xc4\x83 de 11.389 hectare \xc8\x99i este situat\xc4\x83 \xc3\xaen partea central-vestic\xc4\x83 a jude\xc8\x9bului Hunedoara, \xc3\xaen zona de culoar a Mure\xc8\x99ului \xc8\x99i a Mun\xc8\x9bilor Poiana Rusc\xc4\x83. Se \xc3\xaenvecineaz\xc4\x83 \xc3\xaen nord cu comuna Ilia, Br\xc4\x83ni\xc8\x99ca \xc8\x99i \xc8\x98oimu\xc8\x99. Limita dintre acestea fiind constituit\xc4\x83 de r\xc3\xa2ul Mure\xc8\x99. La est \xc8\x99i sud- est se \xc3\xaenvecineaz\xc4\x83 cu, comunele Pesti\xc8\x99ul Mic, C\xc3\xa2rji\xc8\x9bi \xc8\x99i municipiul Deva. La sud limita este marcat\xc4\x83 de comuna Cerb\xc4\x83l, iar la vest limita fiind asigurat\xc4\x83 de comunele Dobra si Ilia._NEWLINE_Sistemul rural Ve\xc8\x9bel include doua subsisteme habita\xc8\x9bionale caracterizate de a\xc8\x99ezarea specific\xc4\x83 a acestui teritoriu. Subsistemul de culoar al Mure\xc8\x99ului unde se includ axial satele Mintia, Ve\xc8\x9bel si Le\xc8\x99nic \xc8\x99i marginal satele Bretelin \xc8\x99i Herepeia, apoi urmat de subsistemul Mun\xc8\x9bii Poiana Rusc\xc4\x83 \xc3\xaen care se includ satele Muncelu Mic, Muncelu Mare, Runcu Mic \xc8\x99i Boia B\xc3\xa2rzii.\n_START_SECTION_\nDemografie\n_START_PARAGRAPH_\nConform recens\xc4\x83m\xc3\xa2ntului efectuat \xc3\xaen 2011, popula\xc8\x9bia comunei Ve\xc8\x9bel se ridic\xc4\x83 la 2.872 de\xc2\xa0locuitori, \xc3\xaen cre\xc8\x99tere fa\xc8\x9b\xc4\x83 de recens\xc4\x83m\xc3\xa2ntul anterior din 2002, c\xc3\xa2nd se \xc3\xaenregistraser\xc4\x83 2.760\xc2\xa0de\xc2\xa0locuitori. Majoritatea locuitorilor sunt rom\xc3\xa2ni (88,72%). Principalele minorit\xc4\x83\xc8\x9bi sunt cele de romi (5,36%) \xc8\x99i maghiari (2,61%). Pentru 2,05% din popula\xc8\x9bie, apartenen\xc8\x9ba etnic\xc4\x83 nu este cunoscut\xc4\x83._NEWLINE_Din punct de vedere confesional, majoritatea locuitorilor sunt ortodoc\xc8\x99i (86,07%), dar exist\xc4\x83 \xc8\x99i minorit\xc4\x83\xc8\x9bi de penticostali (3,9%), romano-catolici (3,69%), bapti\xc8\x99ti (2,3%) \xc8\x99i reforma\xc8\x9bi (1,04%). Pentru 2,26% din popula\xc8\x9bie, nu este cunoscut\xc4\x83 apartenen\xc8\x9ba confesional\xc4\x83.\n_START_SECTION_\nAspecte geologice \xc8\x99i de relief\n_START_PARAGRAPH_\nCuloarul Mure\xc8\x99ului \xc8\x99i Poiana Rusc\xc4\x83 au fost studiate sub aspect geografic \xc8\x99i geontologic, din punct de vedere tectonic, unitatea de relief este una distinct\xc4\x83, bine conturat\xc4\x83, grefata pe structuri geologice care-i sporesc coeficientul de identitate. Fundamentul culoarului se accept\xc4\x83 ca fiind structurat la nivelul mai multor hosturi si grebene, care expun aspecte mofologice, fosile.\n_START_SECTION_\nResurse minerale\n_START_PARAGRAPH_\nComuna Ve\xc8\x9bel de\xc8\x9bine \xc3\xaen spa\xc8\x9biul montan \xc8\x99i piemontan mineraliza\xc8\x9bii de sulfuri polimetalice \xc8\x99i cuprifere, identific\xc3\xa2ndu-se mari rezerve de plumb, zinc, cupru, aur, argint si chiar elemente rare. Multe activit\xc4\x83\xc8\x9bi de explorare au avut loc \xc3\xaen perimetrul Muncelul Mic \xc8\x99i Muncelul Mare. Dezvoltarea comunei Ve\xc8\x9bel a fost bazata pe minerit p\xc3\xa2n\xc4\x83 \xc3\xaen perioada 1997-1998, c\xc3\xa2nd minele au fost \xc3\xaenchise pe baza c\xc4\x83 nu mai erau profitabile.\n_START_SECTION_\nPopula\xc8\x9bie \xc8\x99i obiceiuri\n_START_PARAGRAPH_\nZona P\xc4\x83durenilor format\xc4\x83 din Muncelu Mare, Muncelu Mic, Boia B\xc3\xa2rzii \xc8\x99i toate satele a\xc8\x99ezate \xc3\xaen zon\xc4\x83 deluroas\xc4\x83 sau montan\xc4\x83, au reu\xc8\x99it s\xc4\x83 \xc3\xae\xc8\x99i mai p\xc4\x83streze unele tradi\xc8\x9bii specifice._NEWLINE_De\xc8\x99i \xc3\xaen ziua de ast\xc4\x83zi popula\xc8\x9bia nu mai este la fel de numeroas\xc4\x83, acest fapt fiind datorat modului de trai \xc3\xaen stil rural, singurul venit fiind din munca cu animalele \xc8\x99i a terenurilor, cei mai mul\xc8\x9bi s-au retras la ora\xc8\x99, cum ar fi Deva.'